stanford-oval/wikipedia huggingface dataset:
קוד מורס
שיטות השידור

היתרונות של שיטת התקשורת הבינרית על בסיס קוד מורס על פני שיטות שידור אחרות:
תקשורת זו דורשת טכנולוגיה פשוטה בהרבה משיטות השידור האחרות. כדי לשדר קוד מורס, האדם ששולח את השידור זקוק למכשיר פשוט מאוד כמו טלגרף, פנס או צופר. אמצעים כגון טלגרף, זקוקים למכשיר על מנת לקלוט את המסר המועבר.
ביחס לשיטות שידור אחרות, שיטת שידור זו קלה יותר לקליטה כשתנאי הקליטה גרועים.
החסרונות של שיטת התקשורת הבינרית על בסיס קוד מורס על פני שיטות שידור אחרות:
העברת מסרים בה אורכת יותר זמן.
העברת מסרים בה דורשת יותר מאמץ אינטלקטואלי.
העברת מסרים בה מצריכה יותר מיומנות הן ממי שמשדר את המסרים והן ממי שקולט אותם.
באימוני השידור והקליטה, משודר המורס לרוב בחמישיות (קבוצות בנות חמישה תווים) המייצגות "מילים" תקניות.
שידור חזותי מתבצע באמצעות הבהוב (קצר או ממושך), שמתקבל על ידי הסתרה או גילוי של מקור אור כלשהו (למשל: פנס דולק שאורו מוסתר לסירוגין על ידי כף היד). כמו כן יוצרו מתקנים להבהוב מכני של פנס (או מראה באור יום), לתקשורת חזותית תקנית (הליוגרף). שידור קולי מתבצע בעזרת מפתח מורס. לחיצה קצרה על מכשיר זה משדרת נקודה, ולחיצה ארוכה משדרת קו. בשני האמצעים, מהירות העברת השידור תלויה במיומנותם של המשדר והקולט. שידור באור הוא בדרך כלל איטי יותר משידור קולי, מכיוון שלרוב נדרש זמן רב יותר לגילוי והסתרת מקור האור, וכן הפעולות מבוצעות לאט יותר למניעת טעויות בפענוח הקוד.
מהירות השידור נמדדת במספר "מילים" (חמישיות) לדקה. בשידור קולי, נדרש הקולט להקשיב לצלילים, לזהות את אורכם, לפענח את התווים שהם מייצגים על סמך שליטה מוקדמת בקוד, ולהספיק לכתוב אותם לפני שמתקבל הצליל הבא.
מהירויות של בין 8 ל-14 חמישיות לדקה הן איטיות מספיק לשם פענוח הקוד על ידי הקולט הממוצע, אך לשם פענוח במהירויות גבוהות מאלה נדרש אימון רב, וזאת על מנת שהמוח יספיק לזהות ולפענח את הקווים והנקודות.
מהירות של 18 חמישיות לדקה לקליטת אותיות נחשבת למהירה מאוד, והמהירות המקבילה לשם קליטת ספרות היא 20 חמישיות לדקה. קליטת הספרות מהירה יותר מכיוון שכולן בנות 5 סימנים, מה שמקל על הקולט לפענחן (שכן אינו צריך "לנחש" מתי הסתיים שידורה של ספרה).
שימושים

בעלי מקצועות שעשויים להגיע למצב חרום שבו הם עשויים להידרש לתקשורת באמצעים פשוטים בלבד, מחויבים ללמוד את קוד המורס. כמו כן, בעלי מקצועות הקשורים בחילוץ אנשים ממצבי מצוקה מחויבים ללמוד קוד זה.
הקריאה המפורסמת ביותר במורס היא צירוף האותיות SOS. שידור זה מורכב משלוש נקודות, שלושה קווים ושלוש נקודות (· · · — — — · · ·).
השערות רבות יוחסו במשך השנים למשמעותן של אותיות אלה כראשי תיבות, ובין הרעיונות הנפוצים ניתן למנות את: "Save Our Souls" ("הצילו את נפשותינו") ואת "Save Our Ship" ("הצילו את ספינתנו"). למעשה, אותיות אלה אינן ראשי תיבות כלל, ונבחרו עקב פשטות שידורן, שכן הסימנים · · · — — — · · · הם פשוטים לזכירה, לשידור ולזיהוי, ובכך מאפשרים גם לאלה שאינם מיומנים בשידור או בקליטת קוד מורס, לשדר ולהבין את אות המצוקה.
חובבי רדיו השתמשו רבות בשידורי מורס, וכן רישיון חובבי הרדיו המתחיל איפשר שידור מורס בלבד. כמו כן הומצאו לטובת קיצור משך השידור קיצורים שונים: מהם הכוללים מקצת אותיות ממילת המקור (למשל PLS במקום PLEASE, או U במקום YOU) ומהם המהווים קודים קבועים לברכות וכו' (למשל 73 במקום BEST REGARDS). קודי האותיות המקוצרים משמשים כיום כמעט באופן זהה את דור התקשורת הנוכחי בדוא"ל ובמיוחד ב-SMS להקטנת מספר ההקשות בכל הודעה.
שימוש נדיר לקוד המורס הוא לשליטה נגישה במחשב על ידי אנשים עם לקות תנועה קשה שיכולים להפעיל מתגים בודדים או מתג בודד. שימוש זה נדיר בשל החסרונות הכלליים של המורס (אטיות, מאמץ אינטלקטואלי רב וצורך במיומנות). לכן המומחים לטכנולוגיה מסייעת יעדיפו לנסות פתרונות אחרים, כגון הקלדה בסריקה על פני שימוש במורס.
כיום בחלק מהטלפונים הניידים האות (בברירת המחדל) המודיע על קבלת מסרון (SMS) הוא אות המורס המציין צירוף אותיות זה באנגלית.
הרצף — · —, אשר מייצג את האות K, יכול להודיע גם על הזמנה לתשדורת. הרצף היחיד העולה על שמונה סימנים הוא רצף הנקודות · · · · · · · ·, אשר מדווח על שגיאה.
מורס עברי

קוד מורס עברי נרשם מימין לשמאל, וזאת בניגוד לקוד הלועזי, הנרשם משמאל לימין.
| אות | קוד | אות | קוד |
| --- | --- | --- | --- |
| א | · − | ל | · − · · |
| ב | − · · · | מ | − − |
| ג | − − · | נ | − · |
| ד | − · · | ס | − · − · |
| ה | − − − | ע | · − − − |
| ו | · | פ | · − − · |
| ז | − − · · | צ | · − − |
| ח | · · · · | ק | − − · − |
| ט | · · − | ר | · − · |
| י | · · | ש | · · · |
| כ | − · − | ת | − |
בשנת 1922 המציא זלמן כהן, מראשוני שירות הקשר בההגנה, שיטה לזכירת קידוד המורס(אנ') של האותיות העבריות. השיטה מתבססת על מילים או משפטים קצרים המתחילים באות אותה רוצים לקודד, שהיגויים מזכיר את קידוד המורס − חיריק מזכיר נקודה וקמץ או פתח מזכירים קו. להלן טבלה עבור המורס העברי:
| אות | קוד | קיצור | אות | קוד | קיצור |
| --- | --- | --- | --- | --- | --- |
| א | · − | אִמָּא | ל | · − · · | לִבַּבְתִּנִי |
| ב | − · · · | בַּשְּׁלִי לִי מִיץ | מ | − − | מַפָּ"ם |
| ג | − − · | גַּנָּבִים | נ | − · | נָעִים |
| ד | − · · | דָלִיתִי | ס | − · − · | סָבִי אָבִי |
| ה | − − − | הֲגָנָה | ע | · − − − | עִיר הַנַּמָּל |
| ו | · | וִי | פ | · − − · | פִּיל קַנָּדִי |
| ז | − − · · | זַמָּר לִירִי | צ | · − − | צִיטָטָה |
| ח | · · · · | חִכִּיתִי לִי | ק | − − · − | קַטָּרִינָה |
| ט | · · − | טִיףּ טִפָּה | ר | · − · | רִנָתִי |
| י | · · | יִידִישׁ | ש | · · · | שִׁירִי לִי |
| כ | − · − | כַּבִּירָה | ת | − | תָּו |
קוד הספרות העברי זהה לקוד הבינלאומי, למעט כיוון הכתיבה:
| ספרה | קוד | ספרה | קוד |
| --- | --- | --- | --- |
| 1 | · − − − − | 6 | − · · · · |
| 2 | · · − − − | 7 | − − · · · |
| 3 | · · · − − | 8 | − − − · · |
| 4 |  · · · · − | 9 | − − − − · |
| 5 | · · · · · | 0 | − − − − − |
הערות שוליים

↑  Hsieh, M. and Luo, C.: Morse code text typing training of a teenager with cerebral palsy using a six-switch Morse keyboard. Technology and Disability 10(3) 169-73, 1999
↑  רמי אריאלי, סימני מורס בעברית, באתר המחלקה להוראת המדעים של מכון ויצמן למדע
| --- | --- |
בקרת זהויות :  NLI: 987007546058605171  BnF: cb119589369 (data)  GND: 4615561-2  LCCN: sh85087369  NARA: 10663002 
שרטוט של מפתח מורס - מכשיר המאפשר לשלוח אותות חשמליים עם קוד מורס
משדר קוד מורס.
היה בשימוש בבתי הדואר בארץ ישראל עד שנות השלושים של המאה העשרים
קרב אנגיארי (ציור)

"קרב אנגיארי", מאת לאונרדו דה וינצ'י
"קרב אנגיארי", ציור מאת פטר פאול רובנס
קרב אנגיארי הוא ציור אותו ניסה לצייר לאונרדו דה וינצ'י בשנת 1505, בהשראת קרב אנגיארי שנערך בעיירה אנגיארי שבאיטליה בשנת 1440. עם זאת, לאונרדו השאיר רק רישום הכנה של הציור ("סקיצה") בעוד הציור עצמו כנראה אבד. שליט פירנצה לורנצו דה מדיצ'י ("לורנצו המפואר"), בנו של פיירו דה מדיצ'י, ונכדו של קוזימו הזקן - השליט הראשון מהמשפחה בפירנצה, היה חובב אמנות גדול ונהג להזמין עבודות אצל לאונרדו דה וינצ'י, מיכלאנג'לו ובוטיצ'לי, וככל הנראה הקרב צויר על פי בקשתו.
במשך השנים ציירים רבים ניסו את ידם בהעתקת ציורו האבוד. המפורסם שבהם הוא ניסיון כזה משנת 1603 המיוחס לפטר פאול רובנס - אחד הציירים הפוריים ביותר מתקופת הבארוק. היו עוד רבים אחרים שניסו את ידם בהעתקת הציור האבוד.
בשנות ה-70 חוקר אמנות איטלקי בשם מאוריציו סרצ'יני גילה צמד מילים בלטינית מוחבא בציור הקיר של וזארי, שנחשב למשמיד היצירה של דה וינצ'י. על ציור הקיר התנוססו המילים "cerca trova" (בעברית: "חפש ותמצא") ובעקבותיהן החל מסע חיפוש אחר היצירה האבודה. סרצ'יני השתמש בסורקי לייזר, מכ"ם וחום כדי לחפש רמזים בקירות של ארמון פאלאצו וקיו, שם לאונרדו צייר את היצירה, והאמין שבמשך מאות שנים הוחבא "הציור האבוד" בתא סודי מאחור. בחודש מרץ 2012 הוחדרה לתוך החלל שמאחורי ציור הקיר בארמון מצלמה אנדוסקופית זעירה והוכיחה שיש סיכוי שהוא צדק. בדיקות כימיות גם הן הראו כי החומרים מהן נעשתה המונה ליזה זהים לחומרים מהן הוכנה היצירה המסתתרת מאחורי הקיר.
קורנל היווש

| --- | --- |

 לידה:  16 באוגוסט 1875 בודפשט, האימפריה האוסטרו-הונגרית 
 פטירה:  22 באוקטובר 1905 (בגיל 30) מראנו, איטליה 
 שם לידה:  Hirschel Kornél 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
קורנל היווש בוטפאי (תואר אצולה) (במקור עד 1882 הירשל; בהונגרית: Hűvös Kornél;‏ בודפשט, 16 באוגוסט 1875 – מראנו, 22 באוקטובר 1905) היה סופר מצליח, יהודי-הונגרי, עורך דין בהשכלתו וגם מחזאי שמחזותיו הוצגו על ידי התיאטרון המרכזי של בירת הונגריה התיאטרון הלאומי (בודפשט), הוא בנו של יוז'ף היווש, אחיו של המלחין איבאן היווש ושל הפסל והרוקח לאסלו היווש.
קורות חייו

קורנל היווש נולד במשפחה יהודית כילדם השלישי של יוז'ף היווש (1848–1914) עורך דין, מומחה לתחבורה ושל מריה הלר (1848–1918). את לימודיו התיכוניים השלים בבגימנסיה הריאלית הראשית ברובע 8 בבודפשט, ולאחר מכן למד משפטים באוניברסיטת בודפשט (שמה היום אוניברסיטת אטווש לוראנד) וקיבל דוקטור במשפטים. במקביל לעיסוקיו כעורך דין כתב סיפורים ומחזות. סיפוריו פורסמו בכתבי עת לספרות יפה שונים בבירת הונגריה. התיאטרון הלאומי הציג שנים מן המחזות שלו.
הוא הובא למנוחות בבית הקברות היהודי ברחוב קוזמה בבושפשט.
מחזותיו

הילד, תמונת מהחיים במערכה אחת. בכורה: 14 באפריל 1905, התיאטרון הלאומי
טמאש ברטה הבן, מחזה חברתי ב-3 מערכות. בכורה: 22 במאי 1908, התיאטרון הלאומי
לקריאה נוספת

Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. [1929])
לקסיקון יהודי הונגרי. 1929. עורך פטר אויווארי. גישה מקוונת
הערות שוליים

↑  Az engedélyt tartalmazó BM rendelet száma/évszáma: 19158/1882. Forrás: Névváltoztatási kimutatások 1882. év 6. oldal 38. sor
↑  "Születési bejegyzése a pesti neológ izraelita hitközség születési akv. 1150/1875. folyószáma alatt". נבדק ב-2021-01-29.
↑  "Hűvös Kornél halála". Magyar Nemzet (napilap, 1899–1913). 1905-10-24. p. 7.
↑  "Gyászjelentése". Pesti Hírlap. 1905-10-25. p. 16. נבדק ב-2021-01-29.
↑  "Ifj. Barta Tamás". Ország-Világ (1879–1938). 1908-05-31. p. 443.
קולובז'ג

ערך זה עוסק בעיר בפולין. אם התכוונתם למשמעות אחרת, ראו .
קולובז'ג (בפולנית: Kołobrzeg; בגרמנית: Kolberg; בקשובית: Kòlbrzég) היא עיר שנמצאת בגמינת קולובז'ג (אנ'), שבמחוז קולובז'ג (אנ') שבפרובינציית פומרניה המערבית, שבפולין.
גאוגרפיה

העיירה נמצאת כ-90 ק"מ משצ'צ'ין וכ-404 ק"מ מורשה.
אקלים

הטמפרטורה הממוצעת היא 6 מעלות צלזיוס. החודש הכי חם הוא יולי (19 מעלות צלזיוס). החודש הכי קר הוא דצמבר (-6 מעלות צלזיוס).
תנועה ותחבורה

העיירה ממוקמת ליד הכבישים S6‏, S11‏, 11‏ 102 ו-163.
ערים תאומות

גרמניה באד אולדסלו, גרמניה
גרמניה ברת' (אנ'), גרמניה
גרמניה פנקו, ברלין, גרמניה
אוקראינה פאודוסיה, אוקראינה
איטליה פולוניקה (אנ'), איטליה
בלגיה קוקלברג (אנ'), בלגיה
שוודיה לנדסקרונה (אנ'), שוודיה
דנמרק נקסו (אנ'), דנמרק
דנמרק ניבורג (אנ'), דנמרק
פינלנד פורי, פינלנד
שוודיה סימירשהאמן (אנ'), שוודיה
לקריאה נוספת

Gustav Kratz: Die Städte der Provinz Pommern - Abriss ihrer Geschichte, zumeist nach Urkunden (The Towns of the Province of Pomerania - Sketch of their History, mostly according to historical Records). Berlin 1865 (reprinted in 1996 by Sändig Reprint Verlag, Vaduz, ISBN 3-253-02734-1; reprinted in 2011 by Kessinger Publishing, U.S.A., ISBN 1-161-12969-3), pp. 81–99 ( online)
הערות שוליים

1 2  Kołobrzeg (Powiat kołobrzeski, Zachodniopomorskie, Poland) - Population Statistics, Charts, Map, Location, Weather and Web Information, www.citypopulation.de
↑  Kołobrzeg, Poland, www.geonames.org
↑  Kołobrzeg, Mapcarta (באנגלית)
1 2  Kolobrzeg, Kolobrzeg (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007557340305171  BnF: cb15994575h (data)  GND: 4073614-3  LCCN: n80113489  MusicBrainz: f7ee96d4-39c9-4f66-8d63-e64da865821e  NKC: ge401807  SUDOC: 171182634  VIAF: 139555463   WorldCat (עם VIAF): 139555463 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
קלינגונים

.
| --- | --- |
דגל האימפריה הקלינגונית
דגל האימפריה הקלינגונית
 הופעה ראשונה:  הפרק "Errand of Mercy" של "מסע בין כוכבים: הסדרה המקורית", שנת 1967.
 נתונים
 מנהיג הגזע:  הקיסר קיילאס (תפקיד ייצוגי) קנצלר מרטוק - ראש המועצה הגבוהה לפניו: גאורון לפניו: ק'מפק
 טריטוריית מגורים:  רביע בטא
קרונוס - כוכב הבית של הקלינגונים; מתוך "מסע בין כוכבים: חלל עמוק 9".
קלינגונים הם גזע בדיוני של דמויי אדם המופיע ביקום הבדיוני של זיכיון מסע בין כוכבים. הם ניחנו באגרסיביות ובכח רב. זהו גזע השׂשׂ אלי קרב ולא מהסס להראות את גבורתו בכל הזדמנות. תרבותם של הקלינגונים סובבת סביב מלחמותיהם המפוארות וגיבורי העבר. הכבוד ממלא אצלם תפקיד חשוב, לוחם קלינגוני יעדיף למות במלחמה ולא להלקח בשבי בבזיון. מפני שהם מרבים במלחמות אין הרבה קלינגונים שמגיעים לגיל מבוגר, מי שהצליח בכל זאת רואים אותו ככישלון, כיוון שהגיע למצב גופני שכבר אין בו תועלת ולא זכה במוות מכובד תוך קרב. אבי האומה נקרא קיילאס, והוא הגיבור הגדול שאליו כולם שואפים להדמות. הקלינגונים מאמינים כי במותם הם חוצים נהר של דם ומגיעים להיכל התהילה (המכונה סטו-וו-קור), בו מדורגים אנשים על פי הכבוד בו זכו בחייהם.
יחס הקלינגונים לפדרציה השתנה במהלך הזמן. בתקופת הסדרה הראשונה הם נמצאים בעוינות, באופן רשמי הם אויבים, אבל הם ממעטים במלחמות מעל פני השטח מפני שכל אחד חושש מכוחו של יריבו. יחס זה מבוסס על המלחמה הקרה שבין ארצות המערב לרוסיה בזמן שידור התוכנית. בסרט מסע בין כוכבים 6: הארץ הלא נודעת, הקלינגונים נאלצים לחתום על חוזה שלום עם הפדרציה, כשכוכב הבית שלהם, קרונוס, נכנס לסיכון קיומי. בסדרת מסע בין כוכבים: הדור הבא למרות שהקלינגונים כבר נהיו בעלי ברית של הפדרציה, הנטייה הרווחת היא לא לסמוך עליהם כשלא צריך. הקלינגונים היו במלחמה קשה עם הרומולאנים וגישור בין שני מחנות אלו נחשב למשימה בלתי אפשרית.
ביולוגיה

קלינגונים נראו במספר הזדמנויות עם כוח פיזי שווה או עדיף על זה של ג'מהדר והירוגן, שני גזעים אחרים בעלי כוח גדול. לפי האנטומיה שלהם לכל איבר יש גיבוי, כולל קבוצה נוספת של כליות, לב בעל שמונה חדרים, ריאה שלישית, גזע מוח משני, כמו גם מבנה שלד נרחב ועמיד. יתירות זו ניכרת אפילו ברמה התאית; לדוגמה, לקלינגונים יש רשתות סינפטיות גיבוי במערכות העצבים שלהם, המאפשרות להם להצמיח עמוד שדרה חדש, כפי שהוכח עם וורף כאשר עמוד השדרה שלו הוסר בניתוח והוחלף בחדש מושתל, משובט גנטית. חילוף החומרים המהיר שלהם מאפשר לקלינגונים פצועים להחלים במהירות. כל זה הופך את הקלינגונים לעמידים ביותר וקשים להרוג, כפי שמתחייבים מטבעם התוקפני, ועמידים בפני טראומה פיזית, חשיפה סביבתית ומחלות. לקלינגונים בלבד יש עמידות טבעית ל"Phage", מה שמטריד את הווידיאנים של רביע הדלתא. כמו הקרדאסים, הם נמנעים מטמפרטורות קרות. לקלינגונים יש גם חוש ריח מוגבר כפי שהוצג באחד מהפרקים במסע בין כוכבים: הדור הבא, כאשר וורף וילד קלינגוני יוצאים לציד תוך עקיבה אחר בעל חיים לפי הריח.
הפוליטיקה הקלינגונית עובדת על בסיס הרעיון שכל בית מנוהל על ידי משפחה אחרת ובראשה הבן הבכור (או אשתו אם הוא מת). ראש המועצה הגבוהה, נבחר לאחר מות הקודם בתפקידו על ידי הבתים והוא ראש של אחד הבתים. בנוסף לכך, במאה ה-23 הוחזר תואר הקיסר לאחר שלא היה בו שימוש למעלה מ-200 שנים, כאשר שיבוטו של קיילאס נוצר, והוא משמש כקיסר האימפריה הקלינגונית מאז 2369.
למרות שרוב החוצנים בסדרה מתורגמים מיידית לאנגלית, עבור הקלינגונים המציאו כותבי הסדרה את השפה הקלינגונית, שאף הפכה לשפה מדוברת בקרב מעריצי הסדרה.
שפה

לקלינגונים יש שפה משלהם שפותחה עבור הסרטים העלילתיים, המתוארת לעיתים קרובות כ"גוטטורלית". ג'יימס דוהאן, השחקן שגילם את מונטגומרי סקוט, הגה את הדיאלוג הראשוני בשפה הקלינגונית שנשמע בסרט. עבור מסע בין כוכבים 3: החיפוש אחר ספוק, מארק אוקרנד, שיצר את דיאלוג הוולקן בו נעשה שימוש בסרט הקודם, פיתח שפת קלינגונית פועלת בפועל המבוססת על המילים המקוריות של דוהאן.
מארק אוקרנד הצטרך להמציא שפה שנשמעה זרה, אך עדיין פשוטה מספיק כדי שהשחקנים יוכלו לבטא. בעוד שרוב השפות הבנויות עוקבות אחר עקרונות בסיסיים של שפות טבעיות - למשל, לכל השפות יש צליל "אה" - מארק אוקרנד שבר אותן בכוונה. הוא בחר בצורה הנדירה ביותר של בניית משפטים, צורת האובייקט-פועל-נושא: התרגום של הביטוי "עליתי על האנטרפרייז ", ייבנה כ"המיזם עלה על אני". אוקרנד טען שהשפה תעיד על התרבות - שפתם של הקלינגונים מתמקדת בפעולות ובפעלים, כמו מונגולית. שמות תואר אינם קיימים אך ורק; אין מילה ל"חמדן", אבל יש פועל, qur, שפירושו "להיות חמדן". השפה אינה מכילה את הפועל "להיות", מה שאומר שאוקרנד היה צריך ליצור פתרון עוקף כשהבמאי ניקולס מאייר רצה שהקלינגונים שלו יצטטו את שייקספיר והשורה המפורסמת " יהיו, או לא יהיו ", בתחילה, אוקרנד הגה "לחיות או לא לחיות", אבל פלאמר לא אהב את הצליל של הקו.", כלומר בערך "האם להמשיך, או לא להמשיך [קיום]". לשפה הקלינגונית יש אוצר מילים קטן בהשוואה לשפות טבעיות, המכילה כ-2,000 מילים לאחר שנוצרה בשנות ה-90. לאחר יצירתו הראשונית, מארק אוקרנד יצר לעיתים קרובות מילים חדשות, כך שמספר המילים הכולל גדל לכ-3,000.
קומאסי

ערך זה עוסק בעיר בגאנה. אם התכוונתם לצבעים לצביעת חלבונים, ראו .
| --- | --- |

מבט אווירי על רובע העסקים המרכזי של קומאסי
 מדינה:  גאנה גאנה
 מחוז:  אשנטי
 רשות מחוקקת:  Kumasi Metropolitan District 
 שפה רשמית:  אנגלית
 תאריך ייסוד:  1680
 שטח:  254 קמ"ר
 גובה:  250 מטרים
 אוכלוסייה:  ‏
  ‑ בעיר:  3,903,480 (2024)
  ‑ במטרופולין:  2,035,064 (2010)
  ‑ צפיפות:  8,100 נפש לקמ"ר
 קואורדינטות:  6°40′N 1°37′W﻿ / ﻿6.667°N 1.617°W﻿ / 6.667; -1.617
 אזור זמן:  UTC
 http://www.kma.gov.gh
  מפת מיקום  מפה מפורטת   (למפת גאנה מוגדלת) אקרה סקונדי-טקורדי טאמאלה טוגו בנין בורקינה פאסו חוף השנהב  מפרץ גינאהקומאסי(למפת גאנה רגילה) אקרה סקונדי-טקורדי טאמאלה טוגו בנין בורקינה פאסו חוף השנהב  מפרץ גינאהקומאסי  he tabBackground:;tabBorder:#aaa;defaultTab:0;
 
קומאסי (באנגלית: Kumasi) היא בירת חבל אשנטי ואחת מהמטרופולינים הגדולות בגאנה. קומאסי היא בירת המסחר, התעשייה והתרבות של בני שבט האשנטי. העיר נמצאת כ-500 ק"מ מצפון לקו המשווה וכ-200 ק"מ צפונית למפרץ גינאה. העיר ממוקמת בחגורת היער הטרופי וידועה גם בשם "עיר הגנים" בגלל המגוון העשיר של צמחייה באזור.
קומאסי היא העיר השנייה בגודלה בגאנה, אחרי הבירה אקרה. רובע העסקים המרכזי של קומאסי כולל ריכוז של בנקים, בתי כלבו ומלונות. הפעילות הכלכלית בקומאסי כוללת מגזרים פיננסיים ומסחריים וייצור של קרמיקה, ביגוד וטקסטיל.
היסטוריה

קומאסי הוקמה ב-1680 כבירתה של עיר המדינה אשנטי, שנוסדה על ידי מלך האשנטי אוסי טוטו הראשון (Asantehene Osei Tutu I) בייעוצו של קומפו אנוקי (Komfo Anokye), שהיה הכהן הראשי שלו. הבירה הוקמה בצומת הדרכים של שביל הסחר הטרנס-סהרי. מיקומה האסטרטגי של העיר תרם משמעותית לצמיחתה הכלכלית. חשיבותה של העיר גדלה ב-1695, כאשר הפכה לבירת הקונפדרציה המאוחדת של מדינות האשנטי. שליטה של העיר, שכונה בשם אסנטהנה (Asantehene), שימש גם בשליט הקונפדרציה.
בעקבות הקולוניאליזם הבריטי חל פיחות במעמדה של העיר. חלק מהעיר, כולל משכנו של המלך, נהרס במלחמת האנגלו-אשנטית השלישית בשנת 1874.
בשנת 1926 אישרו הבריטים את חזרתו של מלך האשנטי, אסנטהנה פרמפה הראשון (Asantehene Prempeh I), שהוגלה ב-1896 לסיישל. הם התירו לו לאמץ את השם קומאסהנה (Kumasehene) אך לא את תוארו הרשמי כמלך. ואולם ב-1935 העניקו הבריטים לבני האשנטי שלטון עצמי אוטונומי, ותוארו הרשמי של המלך, אסנטהנה, הוחזר לו.
עם עצמאות גאנה בשנת 1957 הפכה ארץ האשנטי לחלק בלתי נפרד מהמדינה החדשה, וקומאסי שבה למעמד חשוב כבירת החבל וכאתר המושך תיירים והיסטוריונים.
אתרים מיוחדים

כבירת ממלכת אשנטי, קומאסי היא משכנם של ארמונות ואתרים היסטוריים חשובים רבים. ארמון Manhyia (אנ') נבנה ב-1925 ומשמש גם כיום משכנו של האסנטהנה, מלך האשנטי. בסמוך לארמון נמצא הארמון הישן, המשמש כיום כמוזיאון אשנטי, בו ניתן להתרשם מההיסטוריה המקומית. בין היתר מוצגים בו חפצים השייכים לממלכה האשנטית: אפריון ששימש את המלך והמלכה, תופים שונים, בגדי מלוכה רשמיים, פסלים של המלכים הקודמים והנוכחיים ועוד. במוזיאון ניתן לראות תצלום של השרפרף המלכותי - סמלה המקודש של ממלכת אשנטי - כאשר השרפרף המקורי מוצפן במקום סודי בתוך הארמון. במוזיאון מוצג גם העתק מוזהב של השרפרף שנמסר על ידי בני האשנטי לשליטים הבריטים, כתרגיל הונאה שנועד למנוע מהם לקחת את הפריט המקורי הקדוש.
במרכז התרבות הלאומי של קומאסי ניתן לראות בתי מלאכה ומרכזי אריגה המספקים הצצה אל התרבות המקומית.
השוק המרכזי של קומאסי נחשב לאחד הגדולים שבמערב אפריקה ובו מגוון גדול של מוצרים מקומיים מוצעים למכירה.
אקלים

בעיר אקלים טרופי רטוב ויבש, עם טמפרטורות קבועות יחסית לאורך כל השנה. בקומאסי יורד ממוצע של כ-1400 מ"מ של גשם בשנה. האקלים כולל שתי עונות גשומות עיקריות: עונה ארוכה יותר ממרץ עד יולי ועונה גשומה קצרה יותר מספטמבר עד נובמבר.
החודשים פברואר עד נובמבר הם עונה רטובה אחת ארוכה, עם הפוגה יחסית במשקעים באוגוסט. בדומה לשאר חלקי מערב אפריקה, קומסי חווה את "ההרמטן" (Harmattan) במהלך חודשי "השמש הנמוכה". הנמשך מדצמבר עד פברואר, ההרמטן הוא הגורם העיקרי לעונה היבשה של העיר.
תושבים מפורסמים

מזכ"ל האו"ם לשעבר, קוֹפִי אַנָאן, נולד בקומאסי ב־8 באפריל 1938.
ערים תאומות

חוף השנהב אביג'אן, חוף השנהב (מ־2004)
חוף השנהב טרייצ'וויל (אנ'), חוף השנהב (מ־2004)
ארצות הברית וינסטון סיילם, קרוליינה הצפונית, ארצות הברית (מ־2001)
ארצות הברית שארלוט, קרוליינה הצפונית, ארצות הברית (מ־2001)
ארצות הברית אטלנטה, ג'ורג'יה, ארצות הברית (מ־2010)
ארצות הברית ניוארק, ניו ג'רזי, ארצות הברית (מ־1999)
הולנד אלמיירה, הולנד (מ־2001)
קנדה קיצ'נר, אונטריו, קנדה (מ־2010)
הממלכה המאוחדת מת'יל (אנ'), סקוטלנד, הממלכה המאוחדת (מ־2017)
דרום אפריקה מטרופולין צוואנה, חאוטנג, דרום אפריקה (מ־2010)
גלריית תמונות

מוזיאון ארמון Manhyia בקומאסי
בית החולים האוניברסיטאי Komfo Anokye בקומאסי
הכניסה לאוניברסיטת קוואמה נקרומה בעיר קומאסי
אצטדיון בבה-יארה בקומאסי
ראו גם

המבנים המסורתיים של האשנטי
הערות שוליים

↑  מפקד אוכלוסין 2010
↑  אורזולה ואסרמן, קומאסי -<<עיר הגנים>> בגאנה, הארץ, 30 בינואר 1959
| --- | --- |
בקרת זהויות :  NLI: 987007555060905171  BnF: cb135453338 (data)  GND: 4266544-9  LCCN: n80103705  MusicBrainz: 7f3bfe2b-8776-47e4-86ce-a552af85c116  NKC: ge718754  SUDOC: 050771817  VIAF: 150097352   WorldCat (עם VIAF): 150097352
קינן תומפסון

| --- | --- |

תומפסון, 2012
 לידה:  10 במאי 1978 (בן 46) ארצות הברית אטלנטה, ג'ורג'יה, ארצות הברית
 מדינה:  ארצות הברית 
 תקופת הפעילות:  מ-1993
 מקום לימודים:  מכללת סנטה מוניקה  תיכון טרי-סיטיס 
 מספר צאצאים:  2 
 http://www.kenanthompson.net
 פרופיל ב-IMDb
 
קִינֶן תומפסון (באנגלית: Kenan Thompson; נולד ב-10 במאי 1978) הוא שחקן וקומיקאי אמריקאי. הוא חבר בצוות השחקנים של תוכנית המערכונים "סאטרדיי נייט לייב" מאז 2003, מה שהופך אותו לשחקן הוותיק ביותר בתולדות התוכנית. בתחילת הקריירה שלו כיכב בסיטקום "קינן וקל" (2000-1996) בניקלודיאון לצד קל מיטשל, וכיום (2021) הוא מככב בסיטקום "קינן" ברשת NBC.
ביוגרפיה

קינן נישא לדוגמנית כריסטינה אוונג'לין ב-11 בנובמבר 2011, ולשניים נולדה בת בשנת 2014.
קריירה

מוכר בעיקר בזכות היותו חבר צוות בפאנל התוכנית "סאטרדיי נייט לייב" משנת 2003.
בשנות נעוריו הופיע ככתב בתוכנית אקטואליה לילדים ב-CNN, ולאחר מכן השתתף בקומדיות לילדים מבית ערוץ ניקלודיאון, ביניהן "המופע של אמנדה" (אנ'), "קינן וקל" ו-"All That". קינן מדורג במקום ה-88 בסקר 100 כוכבי הנוער הגדולים של VH1.
בתחילת הקריירה שלו נהג להופיע עם חברו הקומיקאי קל מיטשל.
בקולנוע כיכב בסרט "Fat Albert" ב-2004, השתתף ב"נחשים על המטוס", וכן דיבב בסרטי "הדרדסים", "קופים בחלל" וב-"כלב מי שמנגן".
בשנת 2016 החל לשחק בתפקיד משני בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 3 עונות.
בשנת 2017 שיחק בסרט "פורשים בסטייל", קומדיה שחורה בבימויו של זאק בראף ובכיכובם של מורגן פרימן ואלן ארקין.
בשנת 2021 השתתף בסרט "שכחתי שאין כמו בבית".
ב-2021 הנחה את טקס פרסי בחירת הקהל ה-47 וב-2022 הנחה את טקס פרס אמי לבידור בפריים טיים ה-74.
פילמוגרפיה נבחרת

1994–1999 - All That
1996–2000 - קינן וקל
1999 - המופע של אמנדה
מאז 2003 - סאטרדיי נייט לייב
2009 - בניחוש חוקר
2021-הווה - קינן
2021 - טקס פרסי בחירת הקהל ה-47 - מנחה
2022 - Fraggle Rock: Back to the Rock - דיבוב
2022 - The Kids in the Hall
2022 - הבנים מציגים: שטני - דיבוב
2022 - טקס פרס אמי לבידור בפריים טיים ה-74 - מנחה
באפקיס (אנ') (2023)
Praise Petey‏ (2023) - דיבוב
Pierre the Pigeon-Hawk ‏(TBA) - דיבוב
1997 - גוד בורגר
2002 - אשף התחפושות
2006 - נחשים על המטוס
2008 - קופים בחלל
2008 - ווינרס
2011 -  הדרדסים
2013 - הדרדסים 2
2014 - באים ביחד
2016 - כלב מי שמנגן (דיבוב)
2017 - פורשים בסטייל
2018 - הגרינץ' (דיבוב)
2019 - פלא של פארק (דיבוב)
2020 - יובי יציל את האלווין
2021 - קליפורד הכלב האדום והגדול
2021 - שכחתי שאין כמו בבית
2023 - טרולים 3: הקול טוב (דיבוב)
2023 - גוד בורגר 2 (אנ')
קלמן ליברמן

קלמן-ליברמן היא תוכנית אקטואליה יומית בהגשת קלמן ליבסקינד ואסף ליברמן המשודרת בתחנת הרדיו כאן ב' של תאגיד השידור הישראלי מיום הקמתו.
כאשר אחד מהמגישים נעדר מחליף אותו עיתונאי אחר מתאגיד השידור, אבישי גרינצייג או תמר אלמוג או רועי שרון.
היסטוריה

ביולי 2016 פורסם כי אסף ליברמן וקלמן ליבסקינד ערכו פיילוט לתוכנית רדיו בתאגיד השידור הישראלי ההולך וקם, בעקבות הפרסום הושהה ליברמן מהגשת התוכנית בוקר טוב ישראל בגלי צה"ל.
בפברואר 2017 פורסם כי אכן השניים יגישו תוכנית אקטואליה מרכזית בכאן ב ברצועת השעות 8:00 עד 10:00.
התוכנית מתאפיינת בראיונות עומק ארוכים ובפינות מוזיקליות של ד"ר חזי עמיאור ועומר בן-רובי.
בשנת 2022 הייתה "קלמן ליברמן" לתוכנית האקטואליה השנייה הכי מואזנת בישראל לפי מדד TGI.
נעימת הפתיחה של התוכנית עובדה מתוך השיר "Certainty" של להקת הרוק "טמפלס".
הערות שוליים

↑  איתי שטרן, אסף ליברמן הושעה מגלי צה"ל בגלל שהשתתף בפיילוט של התאגיד, באתר הארץ, 28 ביולי 2016
↑  יונתן כיתאין, ‏ליבסקינד את ליברמן: מגיש "בוקר טוב ישראל" מצטרף לתאגיד, באתר גלובס, 12 בפברואר 2017
↑  דוד ורטהיים‏, הקרב על הבוקר: הניצחון של רשת ב' (ושל ינון ובן)'ה, באתר וואלה, 8 באוגוסט 2022
קובו-פוטוריזם

קובו-פוטוריזם מכונה גם פוטוריזם רוסי או בודייטסטבו (רוסית: Будетлянство), הוא זרם באמנות המודרנית של תחילת המאה ה-20. תנועת אמנות אוונגרד רוסי אשר הופיעה בעקבות פוטוריזם איטלקי וקוביזם צרפתי.
נטליה גונצ'רובה, רוכב אופניים, 1913
קזימיר מלביץ', משחיז סכינים, 1913